Best Masters in Applied Behavior Analysis on Campus Programs 2018 in Cincinnati
Cincinnati Masters in ABA Degrees On Campus Mpumalanga se jeugskou-deelnemers wys hul staal - AgriOrbit
Home Agri News Local Mpumalanga se jeugskou-deelnemers wys hul staal
April 20, 2016 1695 0 Share on Facebook
Verteenwoordigers van CMW het van die afdelings beoordeel. Hiers hulle saam met die span van Laer- en Hoërskool Balfour. Die beoordelaars is Hennie Geldenhuys, JP le Roux en Nico von Wielligh.
Altesaam 87 laer- en hoërskoolleerlinge het onlangs by die Pienaarsdam-vakansieoord duskant Middelburg saamgetrek vir die tweede van drie uitdunne vir die Mpumalanga-jeugskouspan. Leerlinge van Hoërskool Middelburg, Morgenzon Landbou-akademie, Laer- en Hoërskool Balfour, Hoërskool Hoogenhout en Hoërskool Ermelo is in 15 kategorieë prakties en teoreties beoordeel. Punte wat hier behaal is, word gevoeg by die uitslae van die uitdunne op Morgenzon, wat onlangs gehou is, en die uitslae van uitdunne wat 25 Mei op Balfour gehou sal word. Deelnemers met ’n gemiddelde skoupunt bo 65%, geneem oor die drie uitdunne, kwalifiseer dan vir die Mpumalanga-jeugskouspan, wat na die nasionale jeugskoukampioenskappe in Oktober deurdring. – Marike Brits
Zeldine Strydom van Morgenzon Landbou-akademie en Werner Diedericks van Laer- en Hoërskool Balfour het in hul onderskeie ouderdomsgroepe in die afdeling vir varke eerste plekke behaal. Bea Breedt het ’n eerste plek in die afdeling vir konyne in die junior-junior ouderdomsgroep behaal.
Marené Venter van Laer- en Hoërskool Balfour het in die kategorie vir wedvlugduiwe ’n eerste plek behaal en Divan Lourens van Hoërskool Ermelo het in die kategorie vir sierduiwe skoonskip gemaak.
Donovan Calitz het ’n tweede plek en Marianka Lombaard ’n eerste plek behaal in die afdeling vir hoenders. Albei is van Morgenzon Landbou-akademie.
In die junior afdeling vir melkbeeste het Qian Venter van Morgenzon Landbou-akademie ’n eerste plek, Willie de Kock van Morgenzon Landbou-akademie ’n tweede plek en Christoff van Aardt van Laer- en Hoërskool Balfour ’n derde plek behaal.
In die senior afdeling vir melkbeeste was Hazele Bosman van Morgenzon Landbou-akademie eerste en Chene Hough van Morgenzon Landbou-akademie tweede. In die derde plek was Adri Alberts van Laer- en Hoërskool Balfour.
In die junior ouderdomsgroep in die afdeling vir melkbokke het Roelof van Wyk van Hoërskool Hoogenhout die eerste plek behaal.
In die senior ouderdomsgroep in die afdeling vir melkbokke was Ruben Janse van Vuuren en Brandon du Plessis tweede. Albei is van Hoërskool Hoogenhout.
In die senior ouderdomsgroep in die afdeling vir perde het Jenny Haasbroek van Laer- en Hoërskool Balfour die eerste plek behaal. Anika Bam van Morgenzon Landbou-akademie was tweede en Morgan Mostert van Morgenzon Landbou-akademie was derde.
Die junior wenners in die afdeling vir perde was Solitha Kruger, eerste, Wilné Smit van Hoërskool Middelburg, tweede, en Chantel Oosthuizen van Morgenzon Landbou-akademie, derde.
In die senior ouderdomsgroep in die afdeling vir vleisskape is die eerste drie posisies deur leerlinge van Morgenzon Landbou-akademie gevul. Hulle is Ulrich Venter, eerste, Herco van den Heever, tweede, en Heinrich Varkevisser, derde.
Die junior wenners in die afdeling vir vleisskape was Kiara Mostert (middel), eerste, Ruhan Gouws, tweede, en Christo du Preez, derde. Hulle is almal van Morgenzon Landbou-akademie.
Die senior wenners in die afdeling vir veselbokke was Tia Lazenby, tweede, en Chanté Pretorius, eerste. Albei is van Hoërskool Hoogenhout.
In die afdeling vir veselbokke se junior ouderdomsgroep het Bianca Tolken die tweede plek behaal en Erika Haasbroek die eerste plek. Albei is van Laer- en Hoërskool Balfour.
In die junior-junior ouderdomsgroep van die afdeling vir veselbokke het Carli Venter die eerste plek behaal en Anja Tolken die tweede plek. Albei is van Laer- en Hoërskool Balfour.
In die junior ouderdomsgroep vir vleisbeeste het Jan-Hendrik Zwarts die eerste plek behaal en Mari Zwarts die tweede plek. Jan-Hendrik en Mari was ongelukkig afwesig ten tye van die prysuitdeling. Op die foto is Daniella Pieterse, wat die derde plek behaal het. Al drie is van Morgenzon Landbou-akademie.
Die senior wenners in die vleisbeeste-afdeling is Sanmari de Jager van Hoërskool Middelburg in die eerste plek en Chanté Jordaan van Morgenzon Landbou-akademie in die derde plek. Juan-co Swart van Morgenzon Landbou-akademie, wat die tweede plek behaal het, is afwesig op die foto.
Janco van der Berg van Morgenzon Landbou-akademie het die eerste plek in die junior ouderdomsgroep van die afdeling vir wolskape behaal.
In die senior ouderdomsgroep van die afdeling vir wolskape was Ferdinand Nel van Morgenzon Landbou-akademie eerste, André Nienaber van Hoërskool Hoogenhout tweede en Johan Conradie van Morgenzon Landbou-akademie derde.
In die junior ouderdomsgroep in die afdeling vir vleisbokke het Gerhard Venter die eerste plek behaal. Donovan Potgieter het die tweede plek behaal en Jeandré Bester die derde plek. Hulle is almal van Laer- en Hoërskool Balfour.
Die senior wenners in die afdeling vir vleisbokke was Letitia Bezuidenhout van Hoërskool Middelburg, eerste plek, Pierru Kruger van Morgenzon Landbou-akademie, tweede, en Jean Lottering van Hoërskool Middelburg, derde.
Lees nog oor jeugskoue hier:
Jeugskou op Morgenzon wek wye belangstelling
Jongmense van Noord-Kaap wys hul slag
Dierehantering is ’n kuns vir die jeug
tweet Previous articleFrance to ban cherry imports containing dimethoateNext articleVeeplaas stoetveeprojek bekendgestel Staff Reporter	RELATED ARTICLESMORE FROM AUTHOR
Grootplaas Kyk: 23 Junie op Grootplaas Local New AHS test to boost SA horse exports Agri News More of the same: Wheat import tariff review outcome NO COMMENTS
Local Classics vir Knysna: Hulp vir Tuinroete se brandslagoffers